Cuneiform Tablet Kt m/k 69b (FS Larsen 286ff.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-ku-num a-na a-mur-{d}UTU iṣ-ba-at-ni-a-tí-ma um-ma i-ku-nu-um-ma i-na mu-a-at a-bi₄-ni ba-lúm KÙ.BABBAR 1 GÍN a-na ki-dim ta-aṭ-ru-da-ni-ma iš-tí DUMU um-mì-a-nim be-ú-lá-tim al-qé-ma a-na a-lim{ki} a-lá-ak a-ta ta-aṣ-ba-ta-ni-ma a-dí mu-a-tim ta-du-kà-ni-ma ḫu-ur-ší-a-ni qá-du-um be-ú-lá-tim ta-aṣ-ba-at-ma um-ma a-ta-ma KÙ.BABBAR i-a-tí ú a-na a-ší-tí-a ḫa-bu-lá-tí e-né-a tù-ki-il-ma i-na KÙ.BABBAR-áp a-bi₄-a-ma ša 10 GÍN KÙ.BABBAR ṭup-pì ta-aḫ-tí-ri-im u₄-ma-am lá tù-na-ḫa-ni ú a-na É ḫu-bu-lim lá ta-ša-pá-ra-ni 5.33333 ma-na KÙ.BABBAR 3 GÍN ú-qú-ur-tum ša KÙ.KI ik-ri-bu ša ta-áš-me-tim 2.6666600000000003 GÍN 2 uq-ru-a-tum ša KÙ.KI 2.75 GÍN KÙ.KI-ma 0.33333 GÍN i-lu ša a-bi₄-ni 2 ma-na sú-a-an ša ZABAR 2 ḫa-ṣí-nu ú sà-sú-šu-nu kà-sà-tum ša 2 qá-áb-li-a-tim mì-ma a-nim ša i-na ta-ma-lá-ki ku-nu-ku ša a-bi₄-ni ib-ší-ú 2 sú-pá-nu ša 2 ma-na.TA ša ZABAR 1 ma-na pá-šu-um ar-za-lúm šu-ga-ri-a-an 2 qá-áb-li-a-tum ša 0.5 ma-na.TA a-ḫu-za-tum 2 qá-áb-li-a-tum ša 2 ma-na.TA 1 a-ḫu-za-at 1 lá a-ḫu-za-at 3 ú-ru-za-na-tum ša ta-as-kà-ri-nim 2 GÚ 10 ma-na lu-lá-am 1 ṭup-pá-am ḫa-ar-ma-am ša ší-im a-ra-lá 1 ṭup-pá-am ša ší-im ḫa-pu-aḫ-šu-šar 1 ṭup-pá-am ša ší-im ḫi-iš-ta-aḫ-šu-šar 1 ṭup-pá-am ša ḫu-bu-ul nu-a-im mì-ma a-nim ša a-bu-ni e-zi-bu-ma a-ta tù-kà-lu-ni bi₄-lá-ma a-na a-lim{ki} a-ṣé-er a-ḫa-tí-ni gu₅-ba-áb-tim ù a-ḫe-ni lu nu-bi₄-il₅-ma tám-kà-ar a-bi₄-ni lu nu-ša-bi₄-ma ší-tám a ma-lá ší-ma-at a-bi₄-ni lu né-pu-uš ú a-na a-i-tim ta-tí-ki-il₅-ma ba-lu-um a-ḫa-tí-ni gu₅-ba-áb-tim a-ḫe-ni ú ší-ma-at a-bi₄-ni ša-ma-e-em ku-nu-kam ša a-bi₄-ni tal-qé <gap> a-mur-{d}UTU i-ku-na-am e-pu-ul um-ma a-mur-{d}UTU a-na i-ku-nim-ma i-na mu-a-at a-bi₄-ni a-na-ku ú a-ta uš-ba-ni a-bu-ni 1 GÍN KÙ.BABBAR lá e-zi-ib a-na É nu-a-im a-na-ku e-ru-ub-ma 2 ma-na KÙ.BABBAR É nu-a-im al-qé-ma a-na qú-bu-ur a-bi₄-ni ag-mu-ur iš-tù 3 ša-na-tim a-bu-ni me-et ša mì-ma ša a-bi₄-a lá al-qé-ú ú mì-ma a-na a-bi₄-a ú ku-a-tí lá ḫa-bu-lá-ku-ni ú ṭup-pì a-bi ú a-ta lá tù-kà-lá-ni ú a-ta i-ṣé-ri-a mì-ma lá tí-šu-ú i-na dí-tim tù-ša-a-lá-ni ša ṭup-pá-am ḫa-ar-ma-am a-bi₄ ú a-ta lá tù-kà-lá-ni ta-ar-ta-ag-ma-am lu ṭup-pì-i ḫa-ar-ma-am tù-kà-lá lu ší-be-e tí-šu-a-nim a-na a-nim-ma ru-a-nim-ma mì-nam a-qá-bi₄ ITU.3.KAM a-bi₄ e-er-šu-um ú-kà-il₅-šu ki-ma KÙ.BABBAR i-šu-ú ú-lá i-šu-ú mì-ma lá iq-bi₄ ú a-ta i-na re-eš₁₅ a-bi₄-ni ta-za-az ki-ma KÙ.BABBAR a-bu-ni lá e-zi-bu a-ta-ma tí-de₈-e ú a-na a-wa-tim a-ra-tim ki-a-ma i-na dí-tí-im tù-ša-a-lá-ni u₄-ma-am i-na ṭup-pì-im a-wa-tim ma-da-tim tù-ul-ta-pì-tám ṭup-pì-ni lu nu-ḫa-ri-im-ma ší-ma-at a-bi₄-ni lu ni-iš-me-ma a ma-lá ší-ma-at a-bi₄-ni i-na a-lim{ki} lu né-tù-wu-ú ú iš-tù a-bu-ni me-tù-ú <gap> a-ma-at-kà ú-ša-kà-al ú ú-lá-ba-áš i-na sú-ku-ur-tim a-na ni-ší-a ba-lu-ṭim 1.5 ma-na KÙ.BABBAR É nu-a-e a-sí-ma qá-qí-dí ú ni-ší-a ú-ba-li-iṭ-ma u₄-ma-am nu-a-um i-šé-a-ni i-a-tí a-na me-tim ta-áš-ku-ni-ma ša a-na-ku mì-ma i-na ba-áb-tim ša a-bi₄-ni lá al-qé-ú a-ta ta-lik-ma i-na lu-ḫu-sà-tí-a iš-tí ḫa-nu-nu ú a-ni-na 0.5 ma-na KÙ.BABBAR tal-qé-e ba-a-am i-na a-lim{ki} a-ḫa-at-ni gu₅-ba-áb-tum ú a-ḫu-ú-ni i-na a-lim{ki} a-šùr uš-bu a ma-lá ší-ma-at a-bi₄-ni lu né-pu-uš ší-ma-at a-bi₄-ni i-na a-lim{ki} a-ta ki-ma li-bi₄-im ta-da-nim ú KÙ.BABBAR 10 GÍN.TA ta-da-nim-ma ni-ší-a ba-lu-ṭim e-ša-ni-ma a-na gám-ri-im ú ḫu-bu-lim ta-áš-ta-áp-ra-ni iš-tù a-bu-ni me-tù 10 GÍN.TA KÙ.BABBAR a-na ni-ší-a a-na a-lim{ki} uš-té-bi₄-il₅ iš-tù a-bi₄ a kà-ni-iš i-li-kà-ni a-na-ku a-ḫi-tám wa-áš-ba-ku a-ta i-na re-ší-šu ta-zi-iz e-mu-uq a-bi₄-a <big_gap> lá-mì-dí <gap> a-na a-wa-tim a-ni-a-tim kà-ru-um kà-ni-iš ṣa-ḫe-er GAL i-dí-ni-a-tí-ma KÁ DINGIR-lim IGI GÍR ša a-šùr ší-bu-tí-ni ni-dí-in IGI i-ší-im-sú-en₆ DUMU šál-ma-a-šùr IGI dan-a-šùr DUMU a-šùr-iš-tí-kál